kardosdrur/scandi-wiki huggingface dataset:
Gladsax hus

Gladsax hus () er en ruin efter rigsborgen Gladsaxehus en tidligere sædegård og ligger i Gladsax i Skåne et par kilometer vest for Simrishamn. Borgen lå umiddelbart øst for kirken og kirkegården.
 
Gladsax nævnes første gang i 1322, hvor ærkebiskop Esger Juul udfærdigede et privilegiebrev og stadfæstede bestemmelser, der var udfærdiget af ærkebiskop Eskil i 1100-tallet, om at fire kirker skulle lægges under Tommarps kloster, blandt dem netop ecclesiam sancti Jacobi in Glathsyas.

I ca. 200 år residerede lensherrer på Gladsaxehus over Gladsax len som Eskil Mogensen Gøye (lensmand 1471 – †1476), Jens Holgersen Ulfstand (formodentlig lensmand 1476 – †1486) og Sten Basse Bille (lensmand 1490 – †1506). Gladsax udgjorde et selvstændigt len til 1621, hvor det indgik i Kristianstad len, og kongen mageskiftede det med den danske admiral Jacob Beck, der foruden Gladsax hus fik 119 huse og fire fiskerlejer, hvoraf et var Basche Mølle, Baskemölla. Ved kommunereformen 1952 indlemmedes Gladsaxe kommune i Simrishamn by.

Eksterne henvisninger 

 Lars Jönsson: Gladsaxehus, en lensborg fra middelalderen 

Bygninger, konstruktioner og anlæg fra middelalderen i Sverige
Slotte i Skåne
Bornholmsk vederlagsgods
Ruiner i Sverige
Danske Sportsjournalister

Danske Sportsjournalister er en forening for danske sportsjournalister/-pressefotografer som blev stiftet i 1922. Foreningen har i dag cirka 550 medlemmer.

Danske Sportsjournalisters formål er ifølge formålsparagraffen "at fremme og stimulere samarbejdet mellem danske sportsjournalister/-pressefotografer og varetage faglige og repræsentative opgaver med henblik på de bedst mulige betingelser for, at medlemmerne kan udføre deres arbejde nationalt og internationalt". Som medlemmer i Danske Sportsjournalister kan optages udøvende journalister med sport som arbejdsområde og medlemskab i Dansk Journalistforbund og fotografer, der er medlemmer af Pressefotografforbundet, som er underlagt Dansk Journalistforbund. Ledere af sportsredaktioner, som på grund af deres stilling ikke kan opnå medlemskab i Dansk Journalistforbund, kan ligeledes blive optaget i foreningen.

Foreningen udgiver medlemsbladet Den Gyldne Pen, hvor Tommy “Kuglepen” Poulsen siden april 1999 har været redaktør.

Organisation 
 Formand: Jimmy Bøjgaard
 Næstformand: Flemming Olesen

Æresmedlemmer

Nulevende 
 Poul Erik Andersson
 Per Kjærbye
Tommy Poulsen

Afdøde 
 Gunnar Nu Hansen
 Julius "Julle" Larsen
 Eivind Samuelsen
 Allan Larsen
 Børge Munk Jensen
 Steen Ankerdal
 H.C. Møller 
 Niels Christian Niels-Christiansen

Formænd for Danske Sportsjournalister 
 Emil Andersen (1922–1939)
 Seier Larsen (1939)
 Harry Bendixen
 Einer Wium
 Magnus Simonsen (1945–1950)
 Carl Ettrup (1950–1957)
 Evald Andersen (1957–1968)
 Allan Larsen (1968-1979)
 Hans Jensen (1979–1986)
 Erik Berth (1986–1988)
 Jørgen Sørensen (1988–1995)
 Frits Christensen (1995–1996)
 Steen Ankerdal (1996–1999)
 Flemming Thor Madsen (1999–2003)
 Steen Ankerdal (2003–2011)
 Andreas Kraul (2011–2019)
 Jimmy Bøjgaard (2019–nu)

Referencer

Eksterne henvisninger 
 Danske Sportsjournalister
 

Etableret i 1892
Sportsjournalister
Journalister
L&M

L&M er et cigaretmærke, som produceres af Philip Morris International. Det er det fjerdestørste cigaretmærke i verden, med 92 milliarder cigaretter produceret i 2007.

L&M blev indført i 1953 af Liggett og Myers, og har en andel på 3 procent af verdensmarkedet, ekskl. Kina og USA, hvor L&M-cigaretter er de mest populære.

L&M er også et populært cigaretmærke i mange europæiske lande, bl.a. Ukraine, Rusland, Holland, Belgien, Tyskland og Danmark.

Kilder 

Cigaretmærker
Federation Cup 1964

Federation Cup 1964 var den anden udgave af Fed Cup, den kvindelige pendant til mændenes Davis Cup. Turneringen havde deltagelse af 20 nationer, og alle kampene blev spillet i Germantown Cricket Club i Philadelphia, USA i perioden 1. – 5. september 1964.

Finalen blev vundet af Australien, som besejrede USA med 2-1, og som dermed fik revanche for finalenederlaget året før. Australiens hold bestod af Margaret Court og Lesley Turner Bowrey, mens amerikanerne blev repræsenteret af Billie Jean King, Nancy Richey og Karen Hantze Susman.

Resultater

Kilder 
 Fed Cup   

Fed Cup
Tennis i 1964
Tennis i USA
Sport i Philadelphia
Implementering

Implementering (en.: Implementation) er udførelsen af en idé, en plan eller en strategi i praksis. Begrebet anvendes i organisationssociologien og i politologien om den proces, som en beslutning gennemløber fra vedtagelsen til gennemførelsen. I IT – branchen anvendes begrebet både om udførelsen af en algoritme i et computer – program og om den proces, hvor en køber af hardware eller software gøres i stand til at bruge det leverede produkt.

Strategier og modeller 
Der findes forskellige modeller, som tilsigter at lette implementeringen af en beslutning.En række rådgivende virksomheder har disse modeller som forudsætning for deres forretningsgrundlag. Modellerne benyttes som udviklingsværktøjer, og de fleste af disse indeholder flg. hovedområder i analysen af en beslutning:

 Planen eller strategien opstår, fordi der er behov for at løse et problem
 Problemet analyseres og alternative forslag præsenteres for beslutningstagerne
 Beslutningen træffes
 Organisationen inddrages i implementeringen af den nye plan eller strategi
 Der gennemføres en evaluering, som skal benyttes til at kortlægge problemer eller utilsigtede konsekvenser
 Der udarbejdes en ny plan eller strategi, som skal løse de nye problemer

De anbefalede strategier for implementering kan inddeles i nogle hovedkategorier.

 Optimeringsstrategien, som fokuserer på de økonomiske gevinster
 Effektivitetsstrategien, som sigter mod at forbedre arbejdsrutiner og sagsbehandling
 Kompetencesstrategien, som vægter uddannelse og forskning højt
 Medbestemmelsesstrategien, hvor inddragelse af medarbejderne i beslutninger antages at skabe større motivation for at løse opgaverne.

Implementering af politiske beslutninger 
Begrebet implementering anvendes alment om gennemførelse af politiske beslutninger. I EU- ret benyttes det om den proces, hvor et EU-direktiv implementeres i medlemslandenes lovgivning. En dansk lov, som implementerer et direktiv kan betegnes som en implementeringslov.

Noter

Litteratur 
 Harmon, M. M. & Mayer R. T. (1986): Organization Theory for Public Administration, Boston og Toronto, Little, Brown and Company.
 Hjern, B. & Porter, D. O. (1981): Implementation structures: A new unit of administrative analysis, i Organization Studies, 2, 3, 211-227.
 Kjeldsen, John Ibsen (1986): Strategier for implementering af edb-baserede konstruktions-og produktionsteknologier i virksomheder
 March, James G. & Olsen, Johan P. (1989) Rediscovering Institutions organizational basis of politics: The The Free Press.
 Merton, R. K. (1948. Social Theory and Social Structure. New York: The Free Press.
 Nielsen, Vibeke Lehmann m.fl. (2008) Implementering af politik 
 Palumbo, D. J. & Calista, D. J. (1990): Implementation and the Policy Process – opening up the black box, New York, Greenwood Press.
Offentlig forvaltning
Socialvidenskabelige begreber
Organisationsteori
Jura
Retsvidenskab
Juridiske begreber
Retskilde
EU-ret
EU-direktiver
Charles Costa de Beauregard

Charles-Albert Costa de Beauregard (La Motte-Servolex, Savoie 24. maj 1835 – Paris, 15. februar 1909) var en fransk historiker og politiker. Han kæmpede også i den Den fransk-preussiske krig. Hans vigtigste værker var en trilogi om kong Karl Albert af Sardinien samt et historisk værk omhandlende fyrstehuset Savoie.

Eksterne henvisninger 
 Biografi af det Franske Akademi  

Historikere fra Frankrig
Politikere fra Frankrig
Klassiker

En klassiker er et litterært eller filmisk værk, som anses for at have en særlig betydning indenfor en litterær genre. Begrebet antyder, at værket har en vis alder, men anerkendte kritikere anfører, at det væsentligste er, at værket har en betydning, der rækker videre end dets samtid.  

Internet Movie Database (IMDB) har en liste over "de bedste film", baseret på vurderinger fra eksperter og brugerne. Internationale lister over "bøger, man absolut må læse", findes på talrige sprog. Fx den tyske liste.
I Danmark indførtes i 2004 en fælles kanon, med tillæg til folkeskolen og tillæg til de gymnasiale uddannelser. Den fælles kanon indeholder de forfatterskaber, som alle elever i folkeskolen og på de gymnasiale uddannelser skal læse mindst én tekst af. En litterær kanon er således et andet udtryk for en samling af klassikere. En litterær og en filmisk kanon over danske værker blev offentliggjort af kulturministeriet i 2006. ; Et andet bud findes på bibliotekernes hjemmeside.

Se også 
 Klassiker (cykelløb)

Eksterne henvisninger
 Kulturministeriets hjemmeside
 Kulturkanon(fil i PDF-format)

Noter
(13. januar 2021 - Nogle links virker ikke pt.) 
Litteratur
Film
Venta (by)

Venta er en by i det nordlige Litauen med et indbyggertal på 2.743(2011). Byen ligger i Akmenė distriktskommune, i Šiauliai apskritis, tæt på grænsen til nabolandet Letland ved Ventafloden.

Venta er begunstiget af sin placeringen tæt på motorvejen Kuršėnai-Mažeikiai (Europavej E77) og nær ved jernbanestationen i Akmenė på strækningen, der forbinder Mažeikiai med Šiauliai (Tilsit-Liepajabanen).

Byens fremvækst 
Byen voksede frem efter anden verdenskrig sammen med fabriken, der producerede brændt kalk og senere mursten. På sit højdepunkt beskæftigede fabrikken ca 1.000. Byen blev dannet da landsbyerne Bauskas og Purviai blev slået sammen i 1966. Efter uafhængighedserklæringen i 1990 fik fabrikken alvorlige økonomiske problemer som konsekvens af skiftet fra planøkonomi til frit marked. Fabrikkens afdelinger blev skilt ud i selvstændige selskaber, der blev privatiseret. Nogle gik konkurs og bygningerne blev ødelagt.

Naujasis kalcitas 
I 1999 overtog selskabet "Naujasis kalcitas" () fabrikken og moderniserede kalkproduktionen bl.a. med nye roterovne. Fabrikken en den eneste producent af brændt kalk i Litauen og dækker 50-55% af det indenlandske behov. I 2009 afskedigede firmaet 64 af sine 206 ansatte.

Referencer

Eksterne henvisninger 

 Naujasis kalcitas hjemmeside 

Byer i Šiauliai amt
Green Cross International

Green Cross International (GCI) er en NGO, der er repræsenteret i 31 lande. Green Cross International blev etableret efter verdenstopmødet om miljø og udvikling i Rio de Janeiro i 1992. På opfodring fra deltagerne på konferencen tog Mikhail Gorbachev initiativ til etableringen og har siden fungeret som præsident for Green Cross International.  

Det var vigtigt for Green Cross International at etablere nationale afdelinger, som vil få fuld autonomi til at foretage deres egne projekter og samtidig deltage i mindst et internationalt program, for at opnå troværdighed. Den danske afdeling hedder Green Cross Danmark, som blev oprettet i 2007. 

Green Cross International har fået rådgivende status i Det Økonomiske og Sociale Råd i De Forenede Nationer samt UNESCO. GCI er også optaget som observatørorganisation hos UNFCCC (FN's konvention om klimaændringer) og samarbejder direkte med UNEP / OCHA miljøkatastrofeafdeling, UN-HABITAT og andre internationale organisationer.

GCI har i dag hovedsæde i Geneve i Schweiz.

Mission
Green Cross Internationals mission er, at sikre en retfærdig, bæredygtig og sikker fremtid for alle ved at støtte et værdiskifte og dyrke en ny fornemmelse af gensidig afhængighed og delt ansvar i menneskehedens relation til naturen. Som repræsentant støtter  Green Cross Internationals arbejde med at øge opmærksomheden omkring bæredygtig udvikling.

Se også
Green Cross Danmark

Ekstern henvisning
Green Cross Internationals hjemmeside

Internationale organisationer
Etableret i 1992
William Grut

William Oscar Guernsey "Wille" Grut (født 17. september 1914 i Stockholm, død 20. november 2012) var en svensk oberst, svømmer og moderne femkæmper. Ved OL i London 1948, vandt han olympisk guld i moderne femkamp. For dette blev han tildelt Svenska Dagbladets guldmedalje 1948.

William Grut var søn af den dansk/svenske arkitekt Torben Andreas Grut og hans mor, Margit Torsell, datter af operasanger Olefine Moe fra Norge. William Grut var 1939 -1963 gift med Agneta Gyllenstierna, der var medlem af det svenske landshold i ridning og fægtning. Han blev derefter gift med Susanne Lelbach fra Ungarn. Han havde rang af oberstløjtnant, men blev i 1960 betragtet som en sikkerhedsrisiko på grund af ægteskabet med en ungarsk kvinde og fik ikke lov at fortsætte i det svenske militær.

Eksterne henvisninger 
 

Moderne femkæmpere fra Sverige
Personer fra Stockholm
Deltagere for Sverige ved sommer-OL 1948
Olympiske mestre fra Sverige
NOW Big Hits 2009

NOW Big Hits 2009 er et dansk opsamlingsalbum udgivet 16. november 2009 af Universal Music. Albummet er en dobbelt-cd bestående af nogle af de største hits fra 2009.

Trackliste

Cd 1 
 Robbie Williams: "Bodies"
 Coldplay: "Viva La Vida"
 Black Eyed Peas: "I Gotta Feeling"
 Rihanna: "Disturbia"
 Britney Spears: "Womanizer"
 Lady Gaga: "Poker Face"
 La Roux: "Bulletproof"
 Mika: "We Are Golden"
 Katy Perry: "Hot n Cold"
 Lady Sovereign: "So Human"
 Calvin Harris: "I'm Not Alone"
 David Guetta (feat. Kelly Rowland): "When Love Takes over"
 Ciara (feat. Justin Timberlake): "Love Sex Magic"
 Pet Shop Boys: "Love Etc."
 Röyksopp: "The Girl and the Robot"
 When Saints Go Machine: "Spitting Image"
 Kiss Kiss Kiss: "Broken Hearts"
 Carpark North: "Shall We Be Grateful"
 White Lies: "To Lose My Life"
 Ginger Ninja: "Sunshine"
 Outlandish: "Rock All Day"

Cd 2 
 Veronica Maggio: "Måndagsbarn"
 Duffy: "Rain on Your Parade"
 Jazmine Sullivan: "Bust Your Windows"
 Rasmus Seebach: "Engel"
 James Morrison (feat. Nelly Furtado): "Broken Strings"
 Jokeren & Joey Moe: "Sig ja"
 Depeche Mode: "Wrong"
 P!nk: "Sober"
 Kelly Clarkson: "My Life Would Suck Without You"
 Pitbull: "Hotel Room Service"
 Ladyhawke: "Paris is Burning"
 Lily Allen: "The Fear"
 The Script: "The Man Who Can't Be Moved"
 Milow: "Ayo Technology"
 Sys Bjerre: "Kegle"
 Tim Christensen: "Superior"
 Jordin Sparks: "Battlefield"
 Sanne Salomonsen: "Taxa"
 Sukkerchok: "Hvor som helst – Når som helst"
 Jooks: "Hun vil ha' en rapper"
 Promoe: "Svennebanan"

Eksterne henvisninger 
 NOW Big Hits 2009 Trackliste

Album fra 2009
NOW Music
Ruslana Korshunova

Ruslana Sergeyevna Korshunova (født 2. juli 1987 i Almaty, Sovjetunionen, død 28. juni 2008 på Manhattan, New York City, USA) var en kasakisk topmodel af russisk afstamning. 

Efter at have etableret sig inden for modebranchen og prydet forsider på Vogue og Elle, poseret for kampagner for designere som Vera Wang og Nina Ricci, begik Korshunova tilsyneladende selvmord ved at springe ud fra lejligheds balkon den 28. juni 2008.

Fotomodeller fra Rusland
Personer fra Almaty
Svend Ørbech

Svend Ørbech Jacobsen (født 1929 i Korsør, død 28. juni 2021 i Ebeltoft) er en dansk billedkunstner, der særligt er kendt for sine naturalistiske værker, bl.a. med motiver fra Djursland og Bornholm. 

Efter at have været bosiddende på Djursland i mange år bor han i dag ved Randers.

Malere fra Danmark
Ion Negoiţescu

Ion Negoiţescu (født 10. august 1921, død 6. februar 1993) var en rumænsk litteraturhistoriker, -kritiker, -forfatter og digter, samt et af de originale medlemmer af den litterære cirkel Sibiu. Han begyndte sin karriere som teenager og blev kendt som litterær ideolog. Han var også en af de få åbent homoseksuelle intellektuelle i Rumænien før 1990.

Eksterne henvisninger 
 Straja dragonilor 

Faglitterære forfattere fra Rumænien
Digtere fra Rumænien
Personer fra Cluj-Napoca
Hukommelseskunst

Hukommelseskunst (lat. Ars Memorativa) er en generel term som bruges til at benævne en løst associeret gruppe af mnemoniske principper og teknikker som anvendes til at organisere hukommelsesindtryk, styrke erindringen og bidrage til kombinationen og 'opfindelsen' af ideer. 

Kunsten bliver undertiden refereret til som mnemoteknikker. Det er en 'kunst' i den aristoteliske forstand (gr. technê), hvilket vil sige en metode eller et sæt af foreskrifter som føjer orden og disciplin til de pragmatiske, naturlige aktiviteteter for mennesket. Den har som minimum eksisteret som en anerkendt gruppe af principper og teknikker siden år 500 f.v.t., og blev som oftest associeret med øvelse i retorik eller logik, men variationer af kunsten blev brugt i andre sammenhænge, særligt i religiøse og magiske sammenhænge.

Teknikker der ofte anvendes i kunsten omfatter association med følelsesmæssigt slående erindringsbilleder fra visualiserede steder, sammenkædning eller association af grupper af billeder, association af billeder med skematiske tegninger eller notae ("tegn, markeringer, figurer" på latin), og associationen af tekster og billeder. Enkelte eller alle af disse teknikker blev ofte brug i kombination med kontemplation eller studiet af arkitektur, bøger, skulpturer og malerier, der af udøvere blev set som hukommelseskunstens udtryk af interne erindringsbilleder og/eller organisation.

Som følge af variationen i principper, teknikker og deres forskellige anvendelsesområder, så refererer nogle forskere til "hukommelseskunsterne", snarere end en enkelt kunst.

Se også 
 Hukommelse – Falsk erindring
 Giordano Bruno - en italiensk filosof og digter der i 1600-tallet underviste i hukommelseskunst.  

Kognitionspsykologi
Logiske modeller
Hukommelse
Broadway Danny Rose

Broadway Danny Rose er en amerikansk sort-hvid komediefilm fra 1984 instrueret og skrevet af Woody Allen, der blev nomineret til en Oscar for bedste instruktør og en Oscar for bedste originale manuskript. Filmen har Mia Farrow, Woody Allen og Nick Apollo Forte på rollelisten.

Medvirkende 
 Woody Allen – Danny Rose
 Mia Farrow – Tina Vitale
 Nick Apollo Forte – Lou Canova
 Sandy Baron – sig selv
 Corbett Monica – sig selv
 Jackie Gayle – sig selv
 Morty Gunty – sig selv
 Will Jordan – sig selv
 Howard Storm – sig selv
 Gloria Parker – empersario
 Jack Rollins – sig selv
 Milton Berle – sig selv
 Craig Vandenburgh – Ray Webb
 Herb Reynolds – Barney Dunn
 Paul Greco – Vito Rispoli
 Frank Renzulli – Joe Rispoli

Priser og nomineringer 
 Oscars (uddelt 1985)
 Oscar for bedste instruktør (Woody Allen), nomineret
 Oscar for bedste originale manuskript (Woody Allen), nomineret

 BAFTA Awards (uddelt 1985)
 BAFTA Award for bedste originale manuskript (Woody Allen), vandt

 Golden Globe Awards (uddelt 1985)
 Golden Globe Award for bedste kvindelige hovedrolle (Mia Farrow), nomineret

 Writers Guild of America Awards (uddelt 1985)
 Writers Guild America Awards for bedste originale manuskript (Woody Allen), vandt

Ekstern henvisning 
 

Komediefilm fra USA
Amerikanske film fra 1984
Film instrueret af Woody Allen
Engelsksprogede film
GCI

GCI kan være en forkortelse for flere ting:

 Green Cross International, en international NGO
 Ground-controlled Interception, et jordbaseret radarnetværk til overvågning af luftrummet.
 Gaussiske korrelationsulighed (engelsk Gaussian correlation inequality) en matematisk ulighed med n-dimensionel normalfordel i et konvekst symmetrisk sæt inden for matematisk statistik og konveks geometri
Quiz Show

Quiz Show er en amerikansk historisk dramafilm fra 1994 instrueret og produceret af Robert Redford. Filmen er baseret på de virkelige begivenheder omkring Twenty One-quiz showskandalen. Quiz Show har John Turturro, Rob Morrow og Ralph Fiennes på rollelisten.

Filmen blev nomineret til fire Oscars; bedste film, bedste instruktør (Robert Redford), bedste mandlige birolle (Paul Scofield) og bedste filmatisering (Paul Attanasio).

Medvirkende

Ekstern henvisning 
 

Dramafilm fra USA
Amerikanske film fra 1994
Film instrueret af Robert Redford
James Coburn

James Harrison Coburn, Jr. (født 31. august 1928, død 18. november 2002) var en amerikansk film- og tv-skuespiller. Coburn vandt bl.a. en Oscar for bedste mandlige birolle for sin rolle som Glen Whitehouse i Den jagede (org. titel: Affliction) fra 1997 og fik i 1994 en stjerne på Hollywood Walk of Fame.

Filmografi i udvalg 
 Syv mænd sejrer (1960)
 Young Guns II (1990)
 Hudson Hawk (1991)
 Halløj i klosteret 2 (1993)
 Maverick (1994)
 Eraser (1996)
 The Nutty Professor (1996)
 Den jagede (1997)
 Payback (1999)
 Monsters, Inc. (2001)

Referencer

Eksterne henvisninger 

 

Skuespillere fra Nebraska
Oscar for bedste mandlige birolle
Hollywood Walk of Fame
Payback

Payback er en amerikansk crime thrillerfilm fra 1999 instrueret og skrevet af Brian Helgeland og baseret på romanen The Hunter af Donald E. Westlake (under pseudonymet Richard Stark). Filmen har bl.a. Mel Gibson, Gregg Henry, Maria Bello og David Paymer på rollelisten.

Filmen var nomineret til en Saturn Award for bedste action/adventure/thriller film.

Medvirkende 
 Mel Gibson som Porter
 Gregg Henry som Val Resnick
 Maria Bello som Rosie
 Lucy Liu som Pearl
 Deborah Kara Unger som Mrs. Lynn Porter
 David Paymer som Arthur Stegman
 Bill Duke som Detective Hicks
 Jack Conley som Detective Leary
 John Glover som Phil
 William Devane som Carter
 James Coburn som Fairfax
 Kris Kristofferson som Bronson
 Paul Rodriguez som Valet
 Manu Tupou som pantelåner

Ekstern henvisning 
 

Thrillerfilm fra USA
Amerikanske film fra 1999
Film instrueret af Brian Helgeland
Propen

Propen, også kendt som propylen, er en umættet organisk forbindelse med den kemiske formel C3H6. Det har en dobbeltbinding, og er det næstsimpleste medlem af alkenklassen af kulbrinter, og det samme gælder for propen i naturlig forekomst.

Egenskaber 
Ved stuetemperatur er propen en farveløs gas.

Propen har en højere massefylde og kogepunkt end ethylen på grund af dets større størrelse. Det har et lidt lavere kogepunkt end propan og er således mere svingende. Det mangler stærkt polære egenskaber, men molekylet har et lille dipolmoment på grund af sin nedsatte symmetri (punktgruppe Cs).

Propen har samme empiriske formel som cyklopropan, men forskellen er at atomerne forbindes på forskellige måder, hvilket gør disse molekyler strukturelle isomerer.

Alkener
Cyklopropan

Cyklopropan er en cykloalkan med molekylformelen C3H6, bestående af tre kulstofatomer forbundet med hinanden og danner en ring. Hvert kulstofatom er forsynet med to brintatomer.

De bindinger mellem kulstofatomer er væsentligt svagere end i en typisk kulstof-kulstof-binding,  som giver samme eller større reaktivitet end alkener. Baeyers spændteori forklarer hvorfor: vinkelspænd fra 60° 's vinkelen mellem kulstofatomer (mindre end den normale vinkel på 109,5° for bindinger mellem atomer med SP3-hybridiserede orbitaler) reducerer sammensætningens kulstof-kulstof-bindings energi, hvilket gør det mere reaktiv end andre cykloalkaner såsom cyklohexan og cyklopentan. Molekylet bliver også lettere deformeret, grundet formørket kropsbygning af brintatomer. Det er noget stabiliseret af nogle PI-karakterer i sin karbon-karbon-bindinger, anført af Walsh-orbitalbeskrivelse som henviser til, at det er modelleret som en tre-centreret bindingsorbitalkombination af methylenkarbener. Bent-bindinger også beskriver også bindinger i cyklopropan.

Den mindste polycykliske forbindelse indeholder flere sammenvoksede cyklopropan-ringe. Tetrahedran indeholder fire sammensmeltede cyklopropan-ringe, som former en tetraeder. [1.1.1]Propellan indeholder tre cyklopropan-ringe, som deler en enkelt central kulstof-kulstof-binding.

Cyklopropan er et smertestillende middel, når det indåndes. Det er dog blevet erstattet af andre stoffer, på grund af dets ekstreme reaktivitet under normale omstændigheder: når gassen blandes med ilt er der en betydelig risiko for eksplosion.

Cykloalkaner